**Lu cardidduzzu**

Toc toc toc

toc toc toc

Un minutu, un minutu cu’è

iu sugnu cummari rapiti

*beddra matri cchì vi succiriu,*

scappau l’aceddu a me maritu,

e sugnu cunsumata, sugnu ruvinata,

*bbi …mischina!*

Cummari cchi jurnata ma ‘gniurnau

c’haiu la vucca sicca e avvilinata

l’aceddu di la jargia mi scappau

ora daveru sugnu ruvinata.

Stasira me maritu quannu veni

Cu sa chiddu chi fa, chiddu ca teni.

Com’era beddu com’era pulitu

lu cardidduzzu di me maritu

com’era duci com’era pulitu

vistu ca cariu ppì la virità.

Ci ci ciu, ci ci ci ciu

lu me cardiddu sa comu finiu

ci ci ciu, ci ci ci ciu

cusà se mortu lu curdidduzzu miu

mi cumu fazzu mi stricu mammazzu

mi mettu nu stazzu mi jettu d’on puzzu

ma senza cardiddu nun sacciu chiù sta.

Cummari mi putissivu sarvari

*E comu cumma!*

Cchu lu cardidduzzu di lu vostru zitu

nun ci fa ‘nnenti vui cchi nata a fari

ca mancu si ni accorgi me maritu

prestatimillu ppi stu sulu jornu

dumani mi prucuru e vi lu tornu.

Com’era beddu com’era pulitu

lu cardidduzzu di me maritu

com’era duci com’era pulitu

vistu ca cariu ppì la virità.

Ci ci ciu, ci ci ci ciu

lu me cardiddu sa comu finiu

ci ci ciu, ci ci ci ciu

cusà se mortu lu curdidduzzu miu

mi cumu fazzu mi stricu mammazzu

mi mettu nu stazzu mi jettu d’on puzzu

ma senza cardiddu nun sacciu cchiù sta.

Cummari vi lu prestu lu cardiddu

pinsatici ppì l’acqua e la scagliola

lassa ca nun finisci comu a chiddu

c’allura a mia cu me cunsola

ragiuni vi cuncedu me cummari

iu senza aceddu nun sacciu chiù stari.

Com’era beddu com’era pulitu

lu cardidduzzu di me maritu

com’era duci com’era pulitu

vistu ca cariu è la virità.

Ci ci ciu, ci ci ciciu

lu me cardiddu sa comu finiu

ci ci ciu, ci ci ci ciu

cusà se mortu lu curdidduzzu miu

mi cumu fazzu mi stricu mammazzu

mi mettu nu stazzu mi jettu d’on puzzu

ma senza cardiddu nun sacciu cchiù stà.